VS002507
Datum: 1999-06-05T02:00:00.000+02:00
datum_sodbe_i_stopnje: 2009-09-24T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: zelo hudi primeri
odskodnina: 102.172,93 EUR ? končni znesek odškodnine je bil ustrezno zmanjšan glede na 30% soodgovornost oškodovanca
opombe: II Ips 203/2011 Reviziji tožeče stranke je bilo sicer delno ugodeno, vendar ne v delu, ki se nanaša na odmero odškodnine za nepremoženjsko škodo.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Osnovnošolka, kasneje dijakinja.

## Škodni dogodek

Prometna nesreča, oškodovancu kot vozniku motorja, je motorno vozilo zaprlo pot. Soodgovornost oškodovanca je bila ocenjen na 30%.

## Poškodba

Prelom sedmega prsnega vretenca, kompleksna poškodba desne goleni z odprtim prelomom golenice, raztrganina sramničnega stika in prelom sramne kosti desno, prelom spodnjega dela podlahtnice in koželjnice levo, udarnina desne ledvice s krvavim urinom, udarnina glave, spiralni zlom tretje dlančnice desno, odrgnina obeh ramen, desnega komolca, leve roke, levega boka in desnega gležnja, raztrganinske rane na obeh stegnih, maščobna embolija.

## Telesne bolečine

30.000 EUR Hude stalne telesne bolečine – 74 dni, srednje hude stalne telesne bolečine – 14 dni, srednje hude občasne telesne bolečine – 2 do 3 mesece, lahke trajne telesne bolečine – 6 tednov, lahke občasne prehodne telesne bolečine – 5 mesecev, lahke občasne prehodne telesne bolečine ob daljšem obremenjevanju pa je pričakovati tudi v bodoče.

#### Hospitalizacija

3x hospitalizacija – skupno 36 dni, od tega 10 dni v intenzivni negi.

#### Ambulantno zdravljenje

Pregledi pri kirurgu, fiziatru, psihiatru, splošnem zdravniku.

#### Rehabilitacija

28 dni na Inštitutu za rehabilitacijo, 14 dni v zdravilišču, številne fizikalne terapije.

#### Nevšečnosti med zdravljenjem

7 dni priključen na respirator, prevoz s helikopterjem iz Celja v Ljubljano in nazaj zaradi slikanja aorte, številni odvzemi krvi, prejemanje infuzij in zdravil v obliki injekcij, CT slikanja, nošenje zunanjega fiksatorja goleni 5,5 meseca in nato nošenje mavca 3 tedne, nošenje zunanjega fiksatorja medenice 7 tednov, nošenje mavca na levi roki 6 tednov.

## Strah

6.000 EUR Zelo hud primaren strah – nekaj sekund pred nezgodo in ob sprejemu v bolnišnico; srednje hud sekundarni strah – 11 uro po nezgodi, med prevozom v bolnišnico in preiskavami, ko je prihajal v konflikte z okolico – skupaj 2 do 3 tedne; strah lažje intenzivnosti – 2 meseca.

## Zmanjšanje življenjske aktivnosti

62.000 EUR Ne zmore niti daljšega sprehoda, tudi v kad ne more stopiti brez pomoči. Za delo z obremenitvami težjimi od 15-20 kg ni sposoben, prav tako ne za dela, ki zahtevajo daljšo sklonjenost naprej, za stoječe delo, delo, ki zahteva občasno daljšo hojo. Je vzkipljiv, hodi k psihiatru in jemlje zdravila. Nivo spomina in koncentracije mu je upadel. Po nesreči je izgubil dekle in vse prijatelje, stabilnost cele družine pa je narušena. . Psihične funkcije so prizadete – gre za globalni upad višjih možganskih funkcij. Ugodnega poteka obnove kognitivnih sposobnosti ni mogoče napovedati.

#### Opis invalidnosti

invalid I. kategorije

## Skaženost

4.172,93 EUR Na desni nogi ima 2 brazgotini, eno med nogami – vse tri so dolge 10 cm in široke 1 cm in so dobro vidne; eno brazgotino ima pri kolenu, dolgo 2 cm in široko 0,5 cm. Temneje obarvane odrgnine ima na gležnju, modre zareze na desni roki, deset manjših brazgotin v obliki luknjic po odstranitvi vijakov. Hoja je šepava, uporabljati mora bergle, sicer izgubi ravnotežje. Prsna hrbtenica je močneje ukrivljena naprej. Med hojo stopalo malce obrača navzven. Malce šepa. V zatilnem delu je brazgotina 2 x 3,5 cm, ki je povsem brez las. Po mnenju izvedenca številne brazgotine predstavljajo estetsko prizadetost; ta pa ne vzbuja gnusa, odpora, pretiranega pomilovanja ali radovednosti in ni tak narave. da bi tožnika motilo pri socialnih kontaktih.

---

ZOR člen 200